stanford-oval/wikipedia huggingface dataset:
ViiniTV

ViiniTV oli vuonna 2009 perustettu internetissä toimiva viinimedia, jonka Arto Koskelo ja Ilkka Sirén perustivat vaihtoehdoksi pysähtyneeksi kokemalleen suomalaiselle viinikulttuurille. Pienestä tuotannosta huolimatta kanava keräsi huomiota muun muassa Helsingin Sanomissa, Iltasanomissa, Viinilehdessä, We Love Helsingissä ja Voice TV:ssä. ViiniTV:n sohvalla nähtyjä vieraita ovat muun muassa Arto Nyberg, Rakel Liekki, Arman Alizad, Biisonimafia sekä kotimaiset hip hop artistit, kuten Loost Koos ja Kemmuru.
ViiniTV:n sisältö oli videomuotoista. Videosisällöissä on nähty perinteisen viinikulttuurin kanssa yhteensopimatonta materiaalia, kuten samppanjapullon avaamista lumilaudalla, pornonäyttelijöitä, viininjuomista laskuvarjoliitelyn aikana sekä habanero-chilin ja viinin yhdistelyä.
Aiheesta muualla

Virallinen sivusto (Arkistoitu – Internet Archive)
(Arkistoitu – Internet Archive)
Viima

Viima voi tarkoittaa seuraavia:
Eero Viima (1907–1982), Tukon pääjohtaja
Moottoritorpedovene Viima
VL Viima, suomalainen koulutuslentokone
Viiman seisake, Helsinki–Turku-rantaradalla
Viima, suomalainen progressiivisen rockin yhtye
Wiima, suomalainen henkilöautomalli, jota rakennettiin yksi kappale vuonna 1957
Oy Wiima Ab, suomalainen linja-autovalmistaja (1964–1989)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viima”, voi hakea sivunnimihaulla, laajalla sivunnimihaulla tai tekstihaulla.
Vietnamin jalkapallomaajoukkue

Vietnamin jalkapallomaajoukkue edustaa Vietnamia kansainvälisissä miesten jalkapallokilpailuissa ja sitä hallinnoi Vietnamin jalkapalloliitto.
Maajoukkue ei ole kertaakaan esiintynyt MM-kisoissa. Aasian-mestaruuskilpailuissa Vietnam on pelannut kahdesti. Parhaimmillaan se pääsi puolivälieriin 2019 kisoissa.
Arvokisat > Maailmanmestaruuskilpailut

1930–1970 – Ei osallistunut
1974 – Ei selviytynyt karsinnoista
1978–1990 – Ei osallistunut
1994–2018 – Ei selviytynyt karsinnoista
Arvokisat > Aasian mestaruuskilpailut

1956–1976 – Katso Etelä-Vietnamin jalkapallomaajoukkue
1980–1992 – Ei osallistunut
1996–2004 – Ei selviytynyt karsinnoista
2007 – Neljännesvälierät (toimi isäntämaana)
2011–2015 – Ei selviytynyt karsinnoista
2019 – Puolivälierät
Houstonin sinfoniaorkesteri

Houstonin sinfoniaorkesteri
Houstonin Jones Hall
Houstonin sinfoniaorkesteri (engl. Houston Symphony) on Houstonissa, Yhdysvalloissa toimiva sinfoniaorkesteri. Sitä ovat johtaneet muiden muassa Ernst Hoffmann, Efrem Kurtz, Ferenc Fricsay, Leopold Stokowski, John Barbirolli, André Previn, Lawrence Foster, Sergiu Comissiona ja Christoph Eschenbach. Syyskuussa 2001 orkesterin viidenneksitoista musiikilliseksi johtajaksi tuli Hans Graf. Orkesterin kotipaikkana on vuodesta 1966 ollut Jones Hall. Orkesteri pitää vuosittain noin 170 konserttia yli 350 000 houstonilaiselle.
Houstonin sinfoniaorkesterin yhteydessä toimii kuoro, jonka perusti vuonna 1946 sellisti Alfred Urbach ja joka debytoi Houstonin sinfoniaorkesterin kanssa vuonna 1949 laulamalla Ludwig van Beethovenin 9. sinfonian esityksessä.
Aiheesta muualla

Viralliset sivut (englanniksi)
Himalajanmaksaruoho

| Himalajanmaksaruoho |
| --- | --- |
 Himalajanmaksaruoho kasvattaa pieniä lehtiruusukkeita, joiden välistä sen pienet valkoiset kukat kasvavat.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Maksaruohokasvit Crassulaceae
Suku::  Maksaruohot Sedum
Laji::  pachyclados
Kaksiosainen nimi
 Sedum pachyclados  (Aitch. & Hemsl.) H. Ohba 
Synonyymit
 Rhodiola pachyclados 
Katso myös
   Himalajanmaksaruoho Commonsissa 
Infobox OKNimi-testi OK: 
Himalajanmaksaruohon lehtiruusukkeita.
Himalajanmaksaruoho (Sedum pachyclados) on maksaruohoihin (Crassulaceae) kuuluva kasvi, jota kasvatetaan koristekasvina aurinkoisissa kivikkopuutarhoissa.
Kuvaus

Himalajanmaksaruoho on hitaasti kasvava, monivuotinen, aurinkoisilla paikoilla viihtyvä kasvi. Se kasvattaa lyhyet varret, joiden päissä on harmaan-sinivihreät 12–18 senttimetriä halkaisijaltaan olevat lehtiruusukkeet. Varsien alapäissä on hieman kuolleita, kuivaneita lehtiä. Lehdet ovat 4–6 millimetriä leveitä, hieman kuperia ja niiden kärjissä on loivaa hammastusta. Se vaatii paljon auringonpaistetta ja ei kestä sen vuoksi hyvin kilpailua.
Kukinta ja lisääntyminen

Suomessa himalajanmaksaruoho kukkii heinä-elokuussa. Kukinnot ovat 0,8–2 senttimetriä halkaisijaltaan. Sillä on pienet valkoiset kukat 3,5–4,5 millimetriä halkaisijaltaan. Kukissa karvattomat verholehdet, joiden pituus on noin 4,5–5 millimetriä sekä valkoiset suikeat teriöt, joiden pituus on noin 6–7 millimetriä. Se lisääntyy siemenistä, pistokkaista ja jaetuista juuripaakuista.
Levinneisyys

Himalajanmaksaruoho on nimensä mukaisesti kotoisin Himalajan vuoristosta. Sitä tavataan luonnonvaraisena Afganistanissa ja Pakistanissa. Sitä kasvatetaan myös puutarhoissa, erityisesti kivikkopuutarhoissa, koristekasvina.
Aiheesta muualla

Himalajanmaksaruoho Iloisesti (ihan) pihalla -blogi.  28.7.2012. Viitattu 9.1.2019.
Sedum pachyclados Aitch. & Hemsl. Plants of the World Online – Kew Science. Viitattu 9.1.2019 (englanniksi).
Rhodiola pachyclados, Afghani Sedum Great Plant Picks. Viitattu 9.1.2019 (englanniksi).
Rhodiola pachyclados – Gray Stonecrop World of Succulents.  19.11.2016. Viitattu 9.1.2019 (englanniksi).
Humphrey Gilbert

Sir Humphrey Gilbertin kuva noin vuodelta 1584.
Humphrey Gilbert (noin 1537–1583) oli Devonista kotoisin ollut englantilainen tutkimusmatkailija, joka oli kruunun palveluksessa Elisabet I:n hallitusaikana. Hän opiskeli navigointia ja sodankäyntiä Oxfordissa, liittyi armeijaan ja haavoittui Le Havressa vuonna 1563.
Gilbert esitti vuonna 1566 ajatuksen, jonka mukaan luoteisväylää purjehtimalla voisi päästä Itä-Intiaan. Kuningatar hylkäsi ehdotuksen ja lähetti Gilbertin sen sijaan Irlantiin, missä Gilbert kukisti kapinaan ja perusti protestanttisia siirtokuntia saaren eteläosaan.
Kuningatar tyrmäsi myös Gilbertin suunnitelmat vallata alueita Espanjalta ja Ranskalta, mutta sai valtakirjan vallata "pakanamaita". 3. elokuuta 1583 hän saapui nykyisen Kanadan alueella sijaitsevaan Newfoundlandiin ja valtasi sen Britannian merentakaiseksi siirtokunnaksi. Kotimatkalla hän joutui myrskyyn ja hukkui.
Helwettiläinen

| Helwettiläinen Azaghal |
| --- | --- | --- |

EP-levyn tiedot
 Äänitetty : joulukuu 2000, Cursed Studio & NewHell Studios
 Julkaistu: 2001
 Formaatti: 7" vinyyli
 Tuottaja(t): Narqath, Jani Loikas
 Tyylilaji: black metal
 Kesto: 17.18
 Levy-yhtiö: Aftermath Music
Azaghalin muut julkaisut
| Helvetin yhdeksän piiriä 1999 | Helwettiläinen 2001 | DeathKult MMDCLXVI (kokoelma) 2001 |
Helwettiläinen on suomalaisen black metal -yhtye Azaghalin toinen EP-levy. Se julkaistiin vuonna 2001 levymerkillä Aftermath Music.
Äänitteestä julkaistiin rajoitettu 1000:n kappaleen painos.
Kappaleet

Helwettiläinen – 8.33
Ihmissusi – 8.45
Kokoonpano

Varjoherra – laulu
Narqath – kitara, bassokitara, tuottaja, miksaaja, sanoittaja
JL Nokturnal – kitara
Kalma – rummut
Haerleif Langas – introt
+
Jani Loikas – tuottaja, miksaaja
Aiheesta muualla

Albumi Helwettiläinen Encyclopaedia Metallum -sivustolla (englanniksi)
Helwettiläinen discogs.com -sivustolla
Humphries

Humphries on sukunimi, joka on muun muassa seuraavilla henkilöillä:
Barry Humphries (1934–2023), australialainen näyttelijä, koomikko ja käsikirjoittaja
Dan Humphries (s. 1979), brittiläis-kanadalainen rattikelkkailija
Jane Humphries (s. 1948), brittiläinen taloushistorioitsija
Jay Humphries (s. 1962), yhdysvaltalainen koripalloilija
Kaillie Humphries (s. 1985), kanadalais-yhdysvaltalainen rattikelkkailija ja olympiavoittaja
Kris Humphries (s. 1985), yhdysvaltalainen koripalloilija
Luke Humphries (s. 1995), englantilainen dartsinpelaaja
Tony Humphries (s. 1957), yhdysvaltalainen muusikko ja DJ.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hullut asuu Kallios

| ”Hullut asuu Kallios” Vilma Alina |
| --- | --- | --- |

Singlen tiedot
 Julkaistu: 7. marraskuuta 2014
 Tyylilaji: pop
 Kesto: 03.59
 Levy-yhtiö: Universal Music
Vilma Alinan muut singlet
|   | ”Hullut asuu Kallios” 2014 | ”Ota mut niin” 2015 |
”Hullut asuu Kallios” on suomalaisen laulaja-lauluntekijä Vilma Alinan kappale hänen helmikuussa 2016 julkaistulta esikoisalbumilta. Universal Music julkaisi kappaleen hänen ensimmäisenä singlenä 7. marraskuuta 2014. Artisti on itse säveltänyt ja sanoittanut kappaleen. Sitä on ollut säveltämässä myös kappaleen tuottanut Ilkka Wirtanen. Kappale kertoo eron jälkeisestä alakulosta.
Kaapo Kamun ja Maryam Razavin ohjaama musiikkivideo kappaleesta julkaistiin singlen kanssa samana päivänä. Videolla artisti vaeltaa pitkin Helsingin Kallion kaupunginosaa.
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: –
Radiolista: 43
Hullut mielenterveyden puolesta

| Hullut mielenterveyden puolesta Eri esittäjiä |
| --- | --- | --- |

Kokoelmalevyn tiedot
 Julkaistu: 2002
 Formaatti: CD
 Levy-yhtiö: Helsinki Records (EMI)
Hullut mielenterveyden puolesta on toukokuussa 2002 ilmestynyt hyväntekeväisyysalbumi, jolla tuettiin Pelastakaa Lapset ry:n Tiukula-hanketta. Julkaisija oli Helsinki Records (EMI).
Tommy Tabermannin esittämä kappale "Kiitti vitusti" oli tarkoitus julkaista kyseisellä kokoelmalla, mutta sitä ei julkaistu kappaleen asiattoman kielenkäytön vuoksi. Kyseinen kappale julkaistiin vuonna 2004 omana singlenä ja Tabermannin albumilla Mulle kaikki heti nyt.
Kappaleet

Intro – 0.35
Arvi Lind – Hyviä uutisia – 4.01
Ainoa oikea poikabändi (Tuomas Enbuske, Wallu Valpio, Peltsi, Juuso) – Jos oisin aurinko – 4.17
Jörn Donner & Maria Guzenina – Sä teet mut hulluksi – 3.28
Simo Frangén – Kaipaan sinua enemmän kuin kukaan ketään koskaan – 3.05
Jaana Pelkonen – Jaana Pelkonen – 3.44
Joonas Hytönen – Kun suuni avaan, tiedän – 2.50
Henkka Hyppönen & Mette Mannonen – Uuh beibe – 3.43
Ruben Stiller – Puhutaan minusta – 2.15
Pertti Salovaara – Ma-ma-ma-ma-maitojuna – 3.45
Hullujen yhteislaulu – Sekavaa seurakuntaa – 6.02
Anna-Leena Härkönen – Tytöt hei – 2.58
Varoitus – 0.46
Jari Sarasvuo – Vahvan murtumispisteen anatomia – 4.20
Viitasaaren seutukunta

| Viitasaaren seutukunta |
| --- | --- |

 sijainti
Viitasaaren seutukunta oli Keski-Suomessa sijainnut Suomen seutukunta. Siihen kuuluivat seuraavat kunnat:
Kunnat

| Vaakuna | Kunta |
| --- | --- |
: Pihtipudas (kunta)
: Kinnula (kunta)
: Viitasaari (kaupunki)
Historia

1. tammikuuta 1996 Viitasaari muuttui kaupungiksi. Seutukunta lakkautettiin vuonna 2004 yhdessä Saarijärven seutukunnan kanssa ja niiden alueista muodostettiin uusi Saarijärven–Viitasaaren seutukunta.
Keski-Suomen maakunnan seutukunnat
Houet

| Houet |
| --- | --- |
 Bobo-Dioulasson moskeija
 Provinssin sijainti Burkina Fasossa
Valtio:  Burkina Faso
Hallintoalue:  Hauts-Bassins
Departementteja:  13
Hallinto:  
 – hallinnollinen keskus:  Bobo Dioulasso
Pinta-ala:  11 568 km²
Väkiluku (2006):  902 662
Houet on provinssi  Burkina Fason lounaisosassa Hauts-Bassinsin hallintoalueella. Sen pääkaupunki on Bobo Dioulasso. Vuoden 2006 väestönlaskennassa provinssin väkiluku oli 902 662.
Departementit

Bama
Bobo Dioulasso
Dandé
Faramana
Fo
Karangasso-Sambla
Karangasso-Vigué
Koundougou
Léna
Padéma
Péni
Satiri
Toussiana
Aiheesta muualla

Kuvia tai muita tiedostoja aiheesta Houet Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Viiltopeippo

| Viiltopeippo |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Viiltopeipot Amadina
Laji::  fasciata
Kaksiosainen nimi
 Amadina fasciata  (Gmelin, 1789) 
Katso myös
   Viiltopeippo Wikispeciesissä   Viiltopeippo Commonsissa 
Infobox OKNimi-testi OKIUCN-testi OK: 
Viiltopeippo (Amadina fasciata) on loistopeippojen heimoon kuuluva varpuslintu.
Levinneisyys

Viiltopeippoa tavataan laajalla alueella Afrikassa. Pohjois-Afrikasta se puuttuu ja myös Keskisessä Afrikassa sen levinneisyysalueessa on aukko. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi.
Naaras
Vietnamin esihistoria
Alkuperä

Vietnamilaisten tarujen mukaan ensimmäiset vietnamilaiset periytyvät lohikäärmekuninkaan Lạc Long Quânin ja taivaallisen hengen Âu Cơ'n liitosta. Heillä oli 100 poikaa, joista vanhimmasta tuli Vietnamin ensimmäinen Hùng Vương-kuningas 2879 eaa. Hùng-kuninkaiden aikana maata kutsuttiin nimellä Văn Lang ja kansaa nimellä Lạc Việt. 200-luvulla eaa. Âu Việt-kansa muutti nykyisen Kiinan alueelta Punaisen joen suistoalueelle ja sekoittui alkuperäisväestöön. Vuonna 258 eaa. Thục Phán perusti Âu Lạcin kuningaskunnan Pohjois-Vietnamiin ja julisti nimekseen An Dương Vương.
1900-luvulla tehdyt ranskalaisten ja vietnamilaisten arkeologiset kaivaukset ovat osoittaneet alueen asutuksi pitkään, mutta vahvistuksia monien tarujen todentamiseksi ei ole saatu.
Ensimmäinen dynastia

Sodittuaan pitkään kiinalaisen Qin-dynastian kanssa, An Dương Vương lopulta hävisi kenraali Zhao Tuolle 208 eaa. Kenraali tunnetaan vietnamilaisittain nimellä Triệu Đà, ja Qin-dynastian hävitessä Han-dynastialle, Triệu Đà julisti itsensä kuninkaaksi ja yhdisti Âu Lạcin Kiinan eteläisiin maakuntiin antaen kuningaskunnalle nimen Nam Việt. Nam tarkoittaa etelää ja Việt on johdannainen sanasta Yue, maakuntien Guangdong, Guangxi ja Vietnam kiinalaisesta nimestä.
Vaikka Triệu-dynastian kuninkaat olivat kiinalaisia, ei se kuitenkaan ollut kiinalaisen Han-dynastian alaisuudessa. Liki sadan vuoden aikana dynastiassa oli viisi kuningasta:
Triệu Đà 196 eaa. – 137 eaa.
Triệu Văn Vương 137 eaa. – 125 eaa.
Triệu Minh Vương  125 eaa. – 113 eaa.
Triệu Ai Vương 113 eaa. – 111 eaa.
Thuật Dương Vương 111 eaa.
Kiinan hallinnassa

Vuonna 111 eaa. Han-dynastia lopulta valtasi Nam Việtin ja Vietnam liitettiin yli tuhannen vuoden ajaksi Kiinan keisarin alaisuuteen. Tänä aikana Vietnamiin lainautui kiinan kirjoitusjärjestelmä, vietnamin kieleen lukematon määrä sanoja kiinan kielestä ja vieläkin syvällä tuntuva kiinalainen vaikutus.
Huolimatta kiinalaistamisohjelmasta, Vietnamin kansa vastusti sulautumista ja alueella esiintyi jatkuvaa kapinointia, joista menestyksellisimmät olivat:
Vuonna 39 jaa, vietnamilainen Trưng Trắc johti siskonsa Trưng Nhịn kanssa kansannousua, joka johti kiinalaisten väliaikaiseen vetäytymiseen Vietnamin alueelta. Trưng-sisaret perustivat pääkaupungin Mê Linh'iin Phú Thọ-provinsiinnin Hanoin pohjoispuolelle. Vuonna 41 Han-keisari lähetti joukkonsa kukistamaan kapinan, joka päättyi kaksi vuotta myöhemmin. Trưng-sisaret eivät jääneet vangeiksi, vaan hukuttautuivat Hát-jokeen. Vietnamin kansanhistoriallisissa kuvauksissa Trưng-sisaret nähdään usein ratsastamassa elefanteilla taisteluun ja Vietnamin jokaisessa kaupungissa on heille omistettu katu Hai Bà Trưng.
Vuonna 245 toinen vietnamilainen nainen Triệu Trinh yhdessä veljensä Triệu Quốc Đạtn kanssa kapinoi kiinalaisvaltaa vastaan. He onnistuivat myös saamaan haltuunsa muutamaksi vuodeksi osan alueesta, mutta tämänkin kapinan kiinalaiset onnistuivat lopulta päättämään. Kansanhistoriassa häntä kuvataan nimellä Bà Triệu ('Arvostettu Triệu-rouva') ja myös hänelle on kaupungeissa varattu kadunnimi.
539 Lý Bô karkotti kiinalaiset maasta ja perusti lyhytaikaisen Lý-dynastian, mutta 545 kiinalaiset päättivät tämänkin yrityksen.
Lopulta vuonna 938 Ngô Quyềnin johdolla kiinalaiset lyötiin Bạch Đằng-joella ja vietnamilaiset saivat maansa omaan hallintoon vuonna 939.
Aiheesta muualla

Viet Nam's Early History & Legends by C.N. Le (Asian Nation – The Landscape of Asian America)
Pre-Colonial Vietnam by Ernest Bolt (University of Richmond)
Early Vietnam (Arkistoitu – Internet Archive) Guide to Vietnam
Very low density lipoprotein

Very low density lipoprotein (VLDL) on yksi lipoproteiinien luokka. Se sisältää kuljettajaproteiinien lisäksi kolesterolia ja runsaasti triglyseridiä. Verenkiertoon päästyään se luovuttaa triglyseridiä solujen rakennusaineiksi muuttuen low density lipoproteiiniksi (LDL), joka sisältää kuljettajaproteiinien lisäksi enää vain lähinnä kolesterolia.
Lipoproteiinit
Kylomikroni
HDL
IDL
LDL
VLDL
APOA1
APOA2
APOB
APOC1
APOC2
APOC3
APOC4
APOD
APOE
APOH
Harold Brownlow Martin

| Harold Brownlow Martin |
| --- | --- |
 Kapteeni Martin vuonna 1943
Henkilötiedot
Muut nimet:  Micky, Mickie, Mick
Syntynyt: 27. helmikuuta 1918 Sydney, Uusi Etelä-Wales, Australia
Kuollut: 3. marraskuuta 1988 (70 vuotta) Kensington, Lontoo, Yhdistynyt kuningaskunta
Ammatti:  lentäjä, sotilas
Sotilashenkilö
Palvelusvuodet:  1940–1974
Komentajuudet:  617. laivue Air Support Command RAF Germany
Taistelut ja sodat:  toinen maailmansota
Sotilasarvo:  kenraali
Kunniamerkit:  Distinguished Flying Cross × 3 Distinguished Service Order × 2 Air Force Cross
Harold Brownlow ”Micky” Martin (27. helmikuuta 1918 – 3. marraskuuta 1988) oli australialaissyntyinen Kuninkaallisten ilmavoimien lentäjä ja kenraali. Hän otti vuonna 1943 osaa operaatio Chastiseen, jossa 617. laivue tuhosi onnistuneesti kolme patoa Ruhrin alueella Saksassa. Myöhemmin hän toimi sotilasattaseana, kuningatar Elisabet II:n adjutanttina ja RAF Germanyn komentajana. Jäätyään eläkkeelle ilmavoimista hän työskenteli lentokoneteollisuuden konsulttina.
Elämäkerta

Martin syntyi Sydneyn Darling Pointissa kolmilapsisen perheen keskimmäiseksi lapseksi. Hänen vanhempansa olivat Joseph Harold Osborne Martin ja Colina Elizabeth Dixon. Käytyään koulunsa Martin lähti vuonna 1937 Australiasta, sillä halusi nähdä maailmaa.
Elämäkerta > Palvelusaika toisessa maailmansodassa

Martin liittyi Englannissa toisen maailmansodan aikana vuonna 1940 Kuninkaallisten ilmavoimien vapaaehtoisreserviin. Häntä koulutettiin ensin hävittäjälentäjäksi, ja kesäkuussa 1941 hänestä tuli vänrikki. Saman vuoden lokakuussa hänet siirrettiin Australian kuninkaallisten ilmavoimien 455. laivueeseen, joka oli osa Bomber Commandia ja jonka mukana hän osallistui laivueen 13 pommituslennolle. Hänet siirrettiin tämän jälkeen Britannian kuninkaallisten ilmavoimien 50. laivueeseen, jonka mukana hän osallistui vielä 25 pommituslentoon. Marraskuussa 1942 hänelle myönnettiin Distinguished Flying Cross -kunniamerkki.
Everstiluutnantti Guy Gibson pyysi Martinia kouluttamaan maaliskuussa 1943 muodostetun 617. laivueen lentäjiä matalalla lentämisessä, sillä hänellä oli aiheesta merkittävästi aiempaa kokemusta. Martin oli 16. toukokuuta mukana lentämässä Avro Lancaster -pommikonetta operaatio Chastisessä. Hän veti Gibsonin kanssa saksalaisten ilmatorjuntaa puoleensa, mikä helpotti muiden pommikoneiden mahdollisuutta Möhnen padon onnistuneeseen murtamiseen lentopommeilla. Martin lensi Lancasterinsa turvallisesti takaisin tukikohtaan. Hänelle myönnettiin tehtävästä Distinguished Service Order -kunniamerkki, ja hänet ylennettiin 17. kesäkuuta kapteeniksi.
Martin pysyi 617. laivueen palveluksessa operaatio Chastisen jälkeen. Laivue osallistui 15. ja 16. syyskuuta 1943 välisenä yönä pommituslennolle Dortmund-Emsin kanavaa vastaan. Tehtävässä käytettiin uusia 12 000 paunan High Capacity -pommeja. Laivueen komentaja sai surmansa ilmatorjuntatulessa, jolloin Martin otti komennon. Laivue hyökkäsi suunnitelman mukaisesti, mutta vain kaksi pommia, joista toinen oli Martinin koneen pudottama, osui maaliinsa. Tehtävään osallistuneista kahdeksasta koneesta tukikohtaan palasi vain kolme. Martin, jolle myönnettiin tehtävästä Distinguished Flying Cross toisen kerran, toimi marraskuuhun 1943 asti laivueen väliaikaisena komentajana majurin arvossa, kunnes Leonard Cheshire korvasi hänet.
Helmikuussa 1944 Martin otti osaa pommituslentoon Antheorin rautatieviaduktia vastaan Ranskassa. Tehtävän aikana hänen koneensa kärsi pahoja vaurioita, mutta hänelle myönnettiin tehtävästä Distinguished Service Order toisen kerran. Maaliskuussa 1944 hänet siirrettiin esikuntatehtäviin, mutta hän lensi myöhemmin vielä joitakin tehtäviä de Havilland Mosquito -koneilla 515. laivue mukana. Marraskuussa hänelle myönnettiin Distinguished Flying Cross kolmannen kerran. Hän jätti kenttäoperaatiot lopullisesti saman vuoden lopulla. Hän oli lentänyt uransa aikana yhteensä 83 lentoa, joista 49 pommikoneilla.
Elämäkerta > Palvelusaika toisen maailmansodan jälkeen

Martin pidettiin ilmavoimien palveluksessa kapteenin arvoisena toisen maailmansodan päätyttyä. Hän lensi vuonna 1947 de Havilland Mosquitolla Lontoosta Kapkaupunkiin 21 tunnissa ja 31 minuutissa, nopeampaa kuin kukaan aiemmin. Hän johti myös ensimmäistä Kuninkaallisten ilmavoimien suihkuhävittäjälaivueen lentoa Atlantin valtameren yli. Hänet ylennettiin vuonna 1947 majuriksi, minkä lisäksi hänelle myönnettiin Royal Aero Clubin Britannia Trophy -palkinto. Seuraavana vuonna hänelle myönnettiin myös Air Force Cross -kunniamerkki.
Vuonna 1951 Martinia pyydettiin valitsemaan kolme miehistöä harjoittelemaan lentämistä North American B-45 Tornado -koneilla erikoistehtäviä varten. Martin valitsi miehistöt, mutta ei itse läpäissyt terveysvaatimuksia ja hänet korvattiin toisella upseerilla.
Martin toimi vuodet 1952–1955 sotilasasiamiehenä Yhdistyneen kuningaskunnan Israelin-suurlähetystössä. Hän toimi lisäksi vuodet 1964–66 kuningatar Elisabet II:n adjutanttina. Hänen komentamiaan yksiköitä olivat Air Support Command vuosina 1967–1970 ja RAF Germany vuosina 1970–1973. Vuonna 1974 hän jäi eläkkeelle ilmavoimien palveluksesta.
Elämäkerta > Sotilaspalveluksen jälkeen

Jäätyään eläkkeelle ilmavoimista Martin siirtyi Hawker Siddeley International -lentokoneyhtiön neuvonantajaksi erityisesti Lähi-itää koskevissa asioissa. Näistä tehtävistään hän jäi eläkkeelle vuonna 1985.
Martin kuoli kotonaan Kensingtonissa Lontoossa 3. marraskuuta 1988 70-vuotiaana. Hänet on haudattu lontoolaiselle Gunnersburyn hautausmaalle.
Yksityiselämä

Martin nai 14. lokakuuta 1944 Lontoossa Wendy Laurence Walkerin, joka oli leskeksi jäänyt virkailija. Tämän äiti ja Martinin anoppi oli melbournelainen lastenkirjojen kuvittaja ja taiteilija Ida Outhwaite. Pariskunnalle syntyi kaksi tytärtä.
Martinin vapaa-ajan harrastuksia ja kiinnostuksen kohteita olivat hevosurheilu, maalaaminen, kuvanveisto, tennis ja matkustelu.
Kunnianosoitukset ja arvonimet

Martinista tuli Bathin ritarikunnan jäsen arvolla Companion 8. kesäkuuta 1968. Hänet korotettiin jäsenluokkaan Knight Commander 1. tammikuuta 1971.
Mediassa

Operaatio Chastisea käsittelevässä vuoden 1955 elokuvassa Taivaalla palaa Martinia esitti eteläafrikkalaissyntyinen näyttelijä ja koomikko Bill Kerr.